પરંતુ ઘણી વખત માણસ પ્રેમ આપી જાણે છે, સન્માન નહીં. હજુ તો મેં એના ઘરમાં પગ પણ નહોતો મૂક્યો ત્યારથી જ બંદિશોની હારમાળા મારા પર લદાવાની શરૂ થઈ ગઈ. ભૂલેચૂકેય આને વુમન એમ્પાવરમેન્ટનાં ઓઠા હેઠળકહેલી વાતમાં ગણતરી કરવા જેવી નથી. મારા મતે મારું સન્માન, મારું સ્થાન, મારી સ્વતંત્રતા જ સર્વોપરી છે. પ્રેમમાં બંધાવુ સૌ કોઇને ગમે છે, પણ એક લિમિટ સુધી. ત્યારપછી ગુંગળામણનોદૌર શરૂ થાય છે. સંબંધનો છોડ કરમાવા માંડે છે. સગાઈ મૂકાઈ ગયા છતાંય આજની તારીખે પણ હું સ્પષ્ટપણે માનું છું કે આકાશ જેવા છોકરા સાથે મારું જીવન વીતવાનું છે એ બાબત મારા માટેસફેદ ઘોડા પર આવતાં રાજકુમારની વાર્તા કરતાં ઓછી મહત્વની નહોતી!